FORTH รายได้โต ดันกำไรไตรมาส 3 แตะ 151 ลบ.
FORTH กำไร Q3 โต 16% แตะ 151 ลบ. รับรายได้อีเอ็มเอส-เอ็นเตอร์ไพรซ์ โซลูชั่นส์ เพิ่มขึ้น ส่วนงวด 9 เดือน มีกำไร 537 ลบ. โต 114%
15 พ.ย. 2564

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

โดยกลุ่มบริษัทมีรายได้รวมสำหรับไตรมาส 3 ปี 2564 จำนวน 2,076 ล้านบาท เพิ่มขึ้น 239 ล้านบาท หรือเพิ่มขึ้น ร้อยละ 13 เมื่อเปรียบเทียบกับรายได้รวมสำหรับไตรมาส 3 ปี 2563 ซึ่งมีจำนวน 1,837 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจอีเอ็มเอส
นอกจากนี้กลุ่มบริษัทมีกําไรสุทธิสำหรับไตรมาส 3 ปี 2564 จำนวน 151 ล้านบาท เพิ่มขึ้น 21 ล้านบาท หรือเพิ่มขึ้นร้อยละ 16 เมื่อเปรียบเทียบกับกําไรสุทธิสำหรับไตรมาส 3 ปี 2563 ซึ่งมีจำนวน 130 ล้านบาท โดยส่วนใหญ่เกิดจากการ เพิ่มขึ้นของกําไรขั้นต้นธุรกิจอีเอ็มเอสและธุรกิจเอ็นเตอร์ไพรซ์ โซลูชั่นส์
ขณะเดียวกันบริษัทมีรายได้จากธุรกิจอีเอ็มเอสสำหรับไตรมาส 3 ปี 2564 จำนวน 722 ล้านบาท เพิ่มขึ้น 410 ล้านบาท หรือ เพิ่มขึ้นร้อยละ 131 เมื่อเปรียบเทียบกับช่วงเวลาเดียวกันของปีก่อน ซึ่งมีจำนวน 312 ล้านบาท โดยมีสาเหตุจากการย้ายฐานการผลิตของลูกค้ารายหนึ่งของการรับจ้างผลิตแผงวงจรอิเล็กทรอนิกส์ ซึ่งเกิดขึ้นตั้งแต่ช่วงไตรมาส 4 ของปี 2563
 
 
 